钦定古今图书集成/明伦汇编/皇极典/第257卷 > 朱子全书 > 与留丞相
## 钦定古今图书集成/明伦汇编/皇极典/第257卷 > 朱子全书 > 与留丞相

前辈有论嘉祐、元丰兼收并用异趣之人，故当时朋
党之祸不至于朝廷者，世多以为名言。某尝谓此乃
不得已之论，以为与其偏用小人而尽弃君子，不若
如是之犹为愈耳。非以为君子不可专任，小人不可
尽去，而此举真可为万世法也。若使当时尽用韩、富
之徒，而并绌王、蔡之属，则其所以卒就庆历之宏规，
“尽革熙宁之秕政者，岂不尽美而尽善乎？”后之览者，
得其言而不得其心，知退守其所为不得已之论，而
不知进求其尽美尽善之策，是以国论日卑，而天下
之势卒至于委靡而不振。至如元祐，则其失在于徒
知异己者之非君子，而不知同己者之未必非小人，

未精，而丞相以为太甚，某窃有所未喻也。